cyanic-selkie/wikianc huggingface dataset:
רכבת
היסטוריה
התפתחות הטכנולוגיה והמעבר ממנועי הקיטור להנעה שמבוססת על חשמל או דיזל איפשרו לפתח מערכות רכבות יעילות שהיו מסוגלות להתחרות ברכב הפרטי. הופעת רכבות מהירות בסוף המאה ה-20 איפשרה לרכבת להתחרות גם במטוסים בטווחים קצרים ובינוניים (עד 650 ק"מ). לדוגמה, חברת התעופה הלאומית הגרמנית, לופטהנזה, הצהירה כי היא מעוניינת לעודד שימוש ברכבות במקום טיסות בתוך גרמניה. גם מטרופולינים רבים בארצות הברית, כדוגמת לוס אנג'לס, שדגלו ברכב פרטי כאמצעי התחבורה העיקרי, נאלצו להוסיף תשתית מסילתית לאחר שתשתית הכבישים נסתמה.
העתיד
כיום מתבצעים מיזמים רבים של רכבות מהירות, בעיקר באירופה. הצפי הוא כי בשנים הקרובות תושלם רשת של רכבות מהירות בכל מערב אירופה. רשת כזו תשנה את דרכי התחבורה ושוק העבודה. היא צפויה להקטין משמעותית את השימוש במטוסים לטיסות קצרות, לעודד אירופאיים לעבוד גם בארצות שכנות ולחזק את הקשרים בין מדינות אירופה.
חוסה מריה אסנאר
קורות חיים
ב-1977 נישא אסנאר לאנה בוטלה סראנו (ילידת 1954), לימים ראש עיריית מדריד וקודם לכן חברת מועצת העירייה מטעם מפלגתו, "המפלגה העממית", האחראית בעירייה על נושא איכות הסביבה. נולדו להם שלושה ילדים.
רכבת
העתיד
אחד מכיווני ההתפתחות העתידיים לרכבות בעתיד היא טכנולוגיית הרחיפה המגנטית. לרכבות אלו אין גלגלים אלא אלקטרומגנטים שמחזיקים אותן בגובה של כסנטימטר מעל משטח מיוחד, שמשמש להן כמסילה. הן מונעות קדימה באמצעות שינוי השדות המגנטים. רכבות אלו מהירות, יעילות ומאפשרות נסיעות חלקות במיוחד, מכיוון שאין חיכוך בין הרכבת למסילה. רכבות אלו נוסעות במהירות מקסימלית של 588 קמ"ש. חסרונן העיקרי הוא עלות הקמת המסילות המיוחדות. חיסרון נוסף הוא הרעש הנוצר מפעולתה של הרכבת; בשונה מרכבות רגילות, הרעש שמשמיעות רכבות אלו דומה לרעש של מטוס סילון.
כיום פעילים בעולם שני קווי רכבת רחיפה בשירות רגיל: בסין בין שאנגחאי לשדה התעופה שלה, וביפן, העובר דרך טוקיו.
חוסה מריה אסנאר
קריירה פוליטית
בינואר 1979 הצטרף אסנאר למפלגת "Alianza Popular" (AP) - "הברית העממית" השמרנית. מפלגה זו שלטה בספרד בתקופת המעבר לדמוקרטיה שלאחר מותו של פרנקו ב-1975. עם זאת, בזמן הצטרפותו של אסנאר אליה, כבר נחלשה המפלגה, ובבחירות של מרץ 1979 היא זכתה באחוזי תמיכה בודדים (המפלגה רצה בחזית אחת עם מפלגה מהמרכז ושתיהן ביחד קיבלו כ-6% מהקולות בלבד).
בשנים שלאחר הצטרפות אסנאר ל-AP, הוא טיפס במדרגות ההירארכיה המפלגתית, במקביל לעלייה הדרמטית שחלה בכוחה של המפלגה. כבר בבחירות 1982 זכתה AP ב-25% מהקולות, קיבצה סביבה את מרבית הימין-מרכז במדינה והפכה למפלגת האופוזיציה הראשית לשלטון השמאל. במקביל נבחר אסנאר באותה שנה לראשונה לפרלמנט הספרדי, והפך לעוזר מזכ"ל המפלגה.
אסנאר נדחק לתקופת מה הצידה במסגרת מאבקים פנימיים במפלגה, היפנה את מאמציו לשלטון המקומי ונבחר וכיהן במשך כשנתיים (1987-1989) כנשיא המחוז האוטונומי קסטיליה ולאון שבצפון מערב המדינה. הוא חזר למרכז הפוליטיקה הארצית ב-20 בינואר 1989, כשנבחר למנהיג המפלגה (ששינתה אז את שמה ל-"Partido Popular" - "המפלגה העממית" - PP) ויו"ר האופוזיציה, במקום מנואל פראגה. אסנאר כיהן בתפקיד זה עד היבחרו לראשות הממשלה שבע שנים מאוחר יותר. בשנתו האחרונה כיו"ר האופוזיציה, ב-19 באפריל 1995, ניסתה המחתרת הבסקית (ETA), לרצוח אותו, באמצעות פצצה שהונחה מתחת למכוניתו, אך הודות לשריון המכונית הוא ניצל ממוות.
ראש הממשלה
בבחירות הכלליות שנערכו בספרד ב-3 במרץ 1996 זכתה מפלגת PP ברוב יחסי, הקימה קואליציה עם מספר מפלגות קטנות, וב-4 במאי נבחר אסנאר לראשות ממשלת ספרד.
בקדנציה הראשונה שלו כראש ממשלה, הוא צירף את ספרד לאיחוד המונטרי האירופי, גוש האירו, ונקט לשם כך בשורת פעולות לצמצום הגירעון הממשלתי, למרות הפגנות נרחבות שארגן כנגדו השמאל. הוא הפך את כיוונה של כלכלת ספרד, בשורת הפרטות של רכוש ממשלתי, שהולאם בשעתו על ידי הממשלות הסוציאליסטיות של פליפה גונסאלס קודמו. ההצלחה הכלכלית של מדיניותו גרמה לכך שבבחירות 2000 קיבלה ה-PP כ-45% מהקולות ורוב מוחלט בפרלמנט.
ב-2003 תמך אסנאר בצורה מלאה בנשיא ארצות הברית ג'ורג' בוש (הבן) ובראש ממשלת בריטניה טוני בלייר וצבא ספרד היה שותף מלא במלחמת עיראק, למרות הפגנות כנגד ההשתתפות במלחמה שהתרחשו בכל רחבי ספרד.
אסנאר הבטיח להסתפק בשתי קדנציות כראש ממשלה ועמד בהבטחתו. בבחירות הכלליות שנערכו בספרד במרץ 2004 הוא תמך במריאנו רחוי כיורשו, ונראה היה ש-PP עומדת לנצח שוב והוא יעביר אכן את הלפיד ליורשו המיועד; אלא שאז אירעו פיגועי 11 במרץ 2004 במדריד. באותו יום, שלושה ימים לפני מועד הבחירות, ביצעו טרוריסטים מוסלמים שפעלו בהשראת אל-קאעידה, שרשרת של עשרה פיגועים בו-זמניים במערכת הרכבות של מדריד, הרגו 191 איש ושינו את התמונה גם מבחינה פוליטית. הממשלה הזדרזה להאשים את המחתרת הבסקית, ומשהתברר עוד לפני הבחירות עצמן, כי המבצעים הם מוסלמים, גרם הדבר לירידה חדה באמון של הספרדים בממשלתם. הטענה הייתה שזוהי נקמת המוסלמים בספרד על השתתפותה במלחמת עיראק לצד בריטניה וארצות הברית, וכי הממשלה ניסתה להסתיר זאת על ידי הטיית האשמה כלפי המחתרת הבסקית. מפלגת הפועלים הסוציאליסטית הספרדית האופוזיציונית, שעמדה להפסיד בבחירות קודם לכן, ניצחה, וב-17 באפריל 2004 החליף מנהיגה חוסה לואיס רודריגס ספאטרו את אסנאר כראש ממשלת ספרד.
פעילותו כמרצה וסופר
מיד עם תום כהונתו כראש ממשלה, ב-2004 מונה אסנאר למרצה באוניברסיטת ג'ורג'טאון בוושינגטון. הוא מנחה שם כיום מספר סמינריונים וקורסים, על פוליטיקה אירופאית בת זמננו, יחסים בינלאומיים בין אירופה לארצות הברית, מנהיגות פוליטית ועוד.
פעילות פרו ישראלית
אסנאר נחשב מידידיה הקרובים ביותר של ישראל בספרד והוא פעיל ביוזמות שונות למענה.
אסנאר הגן על ישראל כנגד ההתקפות עליה בעקבות המשט לעזה (2010) והשתלטות שייטת 13 על האניה "מאווי מרמרה" ב-31 במאי 2010. בין השאר הוא אמר אז כי "העולם חייב לתמוך בישראל, משום שאם ישראל תיפול, כולנו ניפול. ישראל היא קו ההגנה הראשון של המערב". הוא אף תקף את טורקיה באותה הזדמנות על כך ש"שמה את ישראל במצב בלתי אפשרי, בו עליה לבחור בין ויתור על ביטחונה לבין ספיגת גינוי מהעולם".
ביולי 2010 ייסד אסנאר ביחד עם שורת אישים אוהדי ישראל אחרים את "היוזמה של ידידי ישראל" - "Friends of Israel Initiative", שמטרתה להילחם בניסיונות לעשות דה-לגיטימציה למדינת ישראל ולפעול למען זכותה של ישראל לחיות בשלום בגבולות מוכרים ובטוחים. בין היוזמים האחרים היו ואצלב האוול ראש ממשלת צ'כיה לשעבר, פיאמה נירנשטיין סגנית יו"ר ועדת החוץ של הפרלמנט האיטלקי, מרצ'לו פארה לשעבר יו"ר הסנאט האיטלקי, אלחנדרו טולדו נשיא פרו לשעבר, דייוויד טרימבל זוכה פרס נובל לשלום ותומכי ישראל אחרים ממנהיגי אירופה, ארצות הברית והעולם. אירוע ההשקה של היוזמה התרחש בבניין הפרלמנט הבריטי, כשהמארחים היו "אגודת הנרי ג'קסון" וחבר הפרלמנט הבריטי היהודי, מטעם המפלגה השמרנית, רוברט חלפון.
באפריל 2011 קיבל אסנאר בניו יורק, ביחד עם נירנשטיין וג'ון בולטון, את פרס "CAMERA", בגין פעילותו למען ישראל (Emet Award).
מזחלות (ספורט חורף)
מזחלות (Bobsleigh) הוא ספורט חורף שבו קבוצה של 2 או 4 אנשים גולשים באופן מתוזמן על מזחלת המונעת על ידי כח הכבידה במסלול פתלתל, צר ומשופע במורד נתיב קרח.
מהירות המזחלת יכולה להגיע ל-150 קמ"ש. המסלולים מתחילים עם קבוצת אנשים שדוחפים את המזחלת לאורך 50 מטרים לפני עליית המשתתפים עליה. התחרות היוקרתית ביותר של ספורט המזחלות מתקיימת במשחקי החורף האולימפיים אחת לארבע שנים. התחרות הרשמית הראשונה נערכה בשאמוני, צרפת. בשנת 1923 נוסדה הפדרציה הבינלאומית למזחלות ובשנת 1924 נכלל ספורט המזחלות בין ענפי הספורט של אולימפיאדת החורף.
היסטוריה
אף שנסיעה במזחלת על שלג או קרח הייתה פופולרית בהרבה מדינות צפוניות בעבר, בובסלי הוא ספורט מודרני יחסית. מקור הספורט הוא בעיירת הנופש היוקרתית סנט מוריץ שבשווייץ, בסוף המאה ה-19. נופשים מאנגליה המציאו את הספורט לראשונה, כאשר שני אנשים ישבו על מתקן אשר החליק במורד קפוא, ואחד מהם "נהג" במתקן ניווט. מקור השם המקורי באנגלית, bobsleigh, הוא הלחם בסיסים של המילים: bob שמשמעותו התנדנדות ו-sleigh שמשמעותו מזחלת.
רכבת
הרכבת בישראל
קו הרכבות הראשון בארץ הושק ב-1892 עם הפעלת מסילת הרכבת יפו–ירושלים בימי השלטון העות'מאני. בין 1903 ל-1905 הונחה מסילה מחיפה דרך עמק יזרעאל לסוריה (שם התחברה למסילת הרכבת החיג'אזית), שנודעה לימים כרכבת העמק. בימי מלחמת העולם הראשונה נסללה בשפלת החוף מסילה אורכית מתחנת הרכבת עפולה לכיוון סיני ותעלת סואץ.
בימי המנדט הבריטי חוברה רשת המסילות בארץ למצרים וללבנון. קטע המסילה בין טולכרם לבין עפולה נזנח, וממערב לו הונחה מסילה שחיברה את מסילת השפלה ישירות לחיפה (תוואי המסילה שבין חדרה לבין חיפה משמש עד היום כחלק מהקו הראשי של רכבת ישראל).
באפריל 1948, מעט לפני קום המדינה, הקימו המוסדות הלאומיים את חברת רכבת ישראל שתרכז את התחבורה המסילתית במדינת ישראל לכשתוקם. במשך עשרות שנים לאחר מכן סבלה רכבת ישראל מהזנחה מתמשכת והיעדר תוכניות פיתוח, עקב העדפה של תחבורה ציבורית פחות פגיעה להתקפות טרור ויותר גמישה (אוטובוסים ומוניות). בסוף שנות התשעים חל שינוי בסדרי העדיפויות והרכבת נהנית כיום מתקציב פיתוח הגדול יותר מתקציב הכבישים לפי הצעת התקציב לשנת 2004. כתוצאה מהשיפור בהשקעות, גדלה תנועת הנוסעים פי חמישה, מ-6 מיליון נוסעים ב-1998 לכ-30 מיליון נוסעים בשנת 2006.
קייל היינס
קייל טרל היינס (באנגלית: Kyle Terrel Hines; נולד ב-2 בספטמבר 1986 בסיקלרוויל, ניו ג'רזי שבארצות הברית) הוא כדורסלן אמריקאי המשחק באולימפיה מילאנו מליגת העל האיטלקית. שיחק בעברו בקבוצת הכדורסל של אוניברסיטת קרוליינה הצפונית בגרינסבורו.
ורולי
לאחר קריירת כדורסל המכללות, היינס לא דורג בדראפט ה-NBA לעונת 2008. הוא חתם בקבוצה האיטלקית סוסיאטה ורולי, שם שיחק שתי עונות בליגה האיטלקית השנייה. עם ורולי, הוא זכה בשני גביעי הליגה האיטלקית השנייה בעונות 2009 ו-2010 וזכה בתואר ה-MVP במסגרת טורניר הגביע לעונת 2009.
ברוז במברג
באוגוסט 2010, חתם היינס לחוזה של שנה אחת בקבוצה ברוז במברג המשחקת בליגת העל הגרמנית בכדורסל. עם ברוז, הוא זכה בגביע הגרמני בכדורסל ובאליפות הליגה. הוא נבחר ל-MVP של סדרת הגמר ב-2011. הוא גם נבחר ל-MVP של משחק האולסטאר הגרמני באותה עונה.
אולימפיאקוס פיראוס
ביולי 2011, הוא חתם בקבוצה אולימפיאקוס מליגת העל היוונית בכדורסל. עם אולימפיאקוס, הוא זכה באליפות היורוליג שנתיים ברציפות ב-2012 ו-2013 ובאליפות בליגה היוונית לעונת 2012. הוא תרם באופן משמעותי לקבוצתו בכל הליגות בהם אולימפיאקוס השתתפה, גם מבחינה התקפית וגם מבחינה הגנתית. הוא רשם הופעות ראויות לציון ברמות הגבוהות באירופה, בהתחשב בגובהו הנמוך יחסית לסנטר-פורוורד. ב-24 ביוני 2013, היינס ביטל את החוזה שלו עם אולימפיאקוס.
צסק"א מוסקבה
בעונת 2014-15, צסק"א הצליחה להגיע אל שלב הפיינל פור בעונה הרביעית ברציפות, לאחר שהדיחה את פנאתינייקוס בעונה השנייה ברציפות בסדרת רבע הגמר לאחר ניצחון 3-1. עם זאת, במשחק חצי הגמר מול אולימפיאקוס היא הפסידה ונשרה למשחק על המקום השלישי בו ניצחה את פנרבחצ'ה בתוצאה 86-80. בעונת היורוליג השנייה של היינס בצסק"א, הוא סיים עם הממוצע הנמוך בקריירה עם 6.8 נקודות ו-4.3 ריבאונדים למשחק. היינס סיים את העונה עם זכייה באליפות הליגה המאוחדת של VTB לאחר ניצחון 3-0 על חימקי מוסקבה בסדרת הגמר.
ב-17 ביוני 2015, הוא חתם על הארכת חוזה בצסק"א לשנתיים. ב-16 ביוני 2017, שוב האריך את החוזה עם צסק"א בשנתיים נוספות. במאי 2018, הוא נבחר כשחקן ההגנה של היורוליג לעונת 2017/2018.
ארנסט לינדר
ארנסט לינדר (בפינית: Ernst Linder; 25 באפריל 1868 – 14 בספטמבר 1943) היה מיור גנרל בצבא שוודיה וגנרל בצבא פינלנד, שהתפרסם כמפקד קורפוס המתנדבים השוודי, בימי מלחמת החורף. לינדר גם היה ידוע כרוכב מרוצים, וזכה במדליית זהב באולימפיאדת פריז 1924.
ביוגרפיה
לינדר נולד בדוכסות הגדולה של פינלנד, שהייתה אז חלק מהאימפריה הרוסית. אביו, שנקרא אף הוא ארנסט, ושהיה עיתונאי וסופר פיני, נפטר מטיפוס מספר שבועות לאחר לידתו. אמו, מרי לאיוויניוס, הייתה בתו של מושל פינלנד אלכסנדר לאיוויניוס. בשנת 1872, נישאה אמו בפעם השנייה לאיש העסקים השוודי אוסקר אקמן, והמשפחה עברה לשוודיה. עם זאת, ללינדר נותר קשר רגשי עמוק למולדתו. לינדר למד בבית ספר צבאי שוודי בין בשנים 1888–1889, ולאחר מכן בבית הספר הצבאי בהנובר בין השנים 1893–1895, ובאקדמיה הצבאית של שוודיה בין 1900–1902. כמו כן שימש בין היתר כנספח הצבאי של שוודיה בפריז ובלונדון. ב-1918 הועלה לדרגת אוברסט, ובאפריל של אותה שנה לדרגת גנרל-מיור.
לינדר לא יזם תוכנית דומה במהלך מלחמת ההמשך, בין היתר משום שהתקרבותה של פינלנד לגרמניה הנאצית הדאיגה אותו. הוא נפטר בסטוקהולם בשנת 1943 והוא בן 74.
מדליות ועיטורים
על שנות שירותו זכה לינדר במדליות ובעיטורים הבאים:
ישי רוזן-צבי
ישי רוזן-צבי (נולד ב-18 בנובמבר 1971) הוא פרופסור מן המניין, ראש החוג לפילוסופיה יהודית ותלמוד באוניברסיטת תל אביב ועמית מחקר במכון שלום הרטמן בירושלים. נודע גם בהיותו בוגר ישיבת הסדר שסירב לשרת ביהודה ושומרון.
ביוגרפיה
מונה לראש המגמה לתלמוד וספרות העת העתיקה באוניברסיטת תל אביב, ובדצמבר 2010 קודם לדרגת פרופסור חבר. בחודש נובמבר 2012 נבחר לחבר האקדמיה הצעירה למדעים, באוקטובר 2021 מונה לעמוד בראש החוג לתלמוד ופילוסופיה יהודית.
תחומי העניין של רוזן-צבי הם מגדר ומיניות בתרבות התלמודית, עיצובו ותפקודו של המקדש בשלהי העת העתיקה וכן הרמנויטיקה מדרשית. במחקריו הוא משלב בין עיסוק טקסטואלי פרטני בספרות חז"ל ובין שימוש בכלים ביקורתיים והרמנויטיים, כגון חקר תרבות ולימודי מגדר וטקסים.
בשנת 2001, במהלך האינתיפאדה השנייה, עורר רוזן-צבי הדים עקב סרבנותו לשרת ביהודה ושומרון, במסגרת שירות המילואים. הוא נענש ב­-31 ימי מאסר בכלא. הוא היה חייל המילואים הדתי הראשון שנשלח למאסר מאז פרוץ האינתיפאדה השנייה. במכתב ששלח רוזן-­צבי לחבריו בישיבה הסביר מה גרם לו לנקוט צעד זה: "הייתי, לבושתי, בג'נין לפני שנתיים, והעוולות הן שקופות. לא הגדולות, לא מוות של תינוקות, העוולות שמתרחשות כל רגע בעצם הנוכחות הדורסנית, בכל גג של בית ש'הופקע' לצורכי ביטחון, אנשים שכל חייהם 'הופקעו' על ידי הצבא, נטולי כל זכויות, נעדרי אזרחות, אבל הכי גרוע הוא המחסום. מחזיקים אלפי אנשים בצינוק, מונעים עבודה, מרעיבים, מבודדים, מנטרלים כל אפשרות של חיים נורמליים". בישיבה עוררו הדברים זעם רב. ראשי הישיבה, הרב יהודה עמיטל והרב אהרון ליכטנשטיין, שהתנגדו שניהם לסרבנות באופן עקרוני, הצהירו לאחר משפטו הצבאי, כי תלמיד שיסרב לשרת בשטחים לא יתקבל ללימודים בישיבה.
בשנת ה'תשס"ב (2002) הדליק משואה בטקס הדלקת משואות אלטרנטיבי של תנועת "יש גבול", והכריז: "אני ישי רוזן-צבי מבקש להדליק את המשואה, בשעה זו של ליקוי מאורות גדול, בשמם של כל אנשי המילואים שמצאו את העוז בלבם לסרב ליטול חלק במעשים האיומים והנוראים המבוצעים בשטחים. שהוציאו עצמם מן הכלל, כיוון שהכלל נותן ידו יום יום - במעשה או בשתיקה - לפשעים חמורים".
בשנת 2018 יצא לאור ספרו, שאותו חיבר עם פרופ' עדי אופיר, "Goy: Israel's Others and the Birth of the Gentile", בהוצאת Oxford University Press. הספר תורגם לעברית והתפרסם ב-2021 בשם "מגוי קדוש לגוי של שבת".
בשנת 2020 יצא לאור ספרו "בין משנה למדרש - קריאה בספרות התנאית", בהוצאת למדא של האוניברסיטה הפתוחה.
בשנת 2023 יצא ספרו "ההיסטוריה הסודית של חגי ישראל" בהוצאת כנרת זמורה.
ישי רוזן-צבי גרוש ואב לחמישה. מתגורר עם בת זוגו ד"ר יעל שטרנהל ברמת אביב ולהם שתי בנות משותפות. לרוזן-צבי ארבעה אחים, בהם פרופ' למשפטים איסי רוזן-צבי.
מכּתביו
על כתביו:
Listeria
Listeria (בתעתיק לעברית: ליסטריה) הוא סוג של חיידקים הכולל שישה מינים וקרוי על שם ג'וזף ליסטר. מיני ה-"Listeria" הם חיידקי מתג גראם-חיוביים. "Listeria monocytogenes", המין הידוע ביותר בסוג זה, הוא הגורם למחלת הליסטריוזיס (Listeriosis).
הליסטריוזיס שנגרמת מהחיידקים היא מחלה קשה לבני אדם, ובצורה הגלויה שלה יש סכנת מוות של כ-20%. תקופת הדגירה נעה בין 3 ל-70 יום.
הדבקה בחיידק
מאכלים העשויים להכיל חיידקי Listeria: נקניקיות ובשר נא, עוף, חלב לא מפוסטר, גלידה, ירקות או פירות חיים, דג נא או מעושן.
טיפול
הטיפול בחיידקי Listeria נעשה באמצעות שימוש באנטיביוטיקה. היעילה ביותר היא אמפיצילין. אם לא ניתן לטפל באמפיצילין החלופה העדיפה היא קוטרימוקסזול (ספטרין). תחליף נוסף הוא ואנקומיצין. החיידק יהיה כמעט תמיד עמיד לתרופות מקבוצת הצפלוספורין.
ליסטריה והיריון
נשים הרות נמצאות בסיכון גבוה ללקות בליסטריוזיס, פי 20 בהשוואה לכלל האוכלוסייה. הדבר נובע משינויים הורמונליים החלים בעת ההיריון אשר מחלישים את כושרה של מערכת החיסון להילחם בחיידק.
במרבית המקרים תוקפת המחלה נשים במהלך השליש השלישי להריונן, אך תיתכן הדבקה גם במהלך השליש הראשון. ליסטריוזיס במהלך ההיריון עלול לגרום להפלה, לידת עובר מת, או מוות של היילוד לאחר הלידה. כ- 20-30% ממקרי הליסטריוזיס בעת היריון יסתיימו במות העובר או היילוד.
אישה הרה שלקתה בליסטריוזיס תסבול בדרך כלל מחום, הרגשה כללית רעה, כאב שרירים ולעיתים גם שלשול. בכל מקרה של מחלת חום מסיבה שאינה ברורה מומלץ לבצע תרבית דם לאיתור חיידק ה-Listeria.
מניעה
כדי למנוע הדבקה בליסטריוזיס מומלץ להימנע מאכילת המזונות שלהלן במהלך ההיריון: עדיף לוודא שמאכלים במקררים הביתיים יהיו מתחת ל-4 מעלות צלזיוס להאטת גדילה בקטריאלית.
יש לבשל/לאפות את כל סוגי העוף, הבשר, והדגים בלפחות 73 מעלות צלזיוס לבטיחות, על מנת לוודא הריגה של הפתוגן דרך המזון.
שודדי הקאריביים (מתקן שעשועים)
שודדי הקאריביים (באנגלית: Pirates of the Caribbean) הוא אחד מתקני השעשועים המוכרים ביותר בפארקים של חברת וולט דיסני. זהו מתקן אפל המצוי בדיסנילנד, בממלכת הקסם, בדיסנילנד טוקיו ובדיסנילנד פריז.
המתקן מתאר את עלילותיהם של שודדי הים הקאריביים האמיתיים שפעלו במאות ה-17 וה-18. המתקן נפתח לראשונה בדיסנילנד בשנת 1967 והיה הגדול במתקנים המשתמשים באודיו אנימטרוניקה באותה עת, והמתקן האחרון שוולט דיסני היה מעורב בתכנונו בטרם נפטר.
המתקן מציג סצנות של שוד ימי, שלדים רבים (וישנה שמועה שהגולגולת והעצמות בסצנת מיטתו של רב החובל של שודדי הים אמיתיים ונמסרו לוולט דיסני כמתנה).
תיאור המתקן
בתחילת המתקן עולים המבקרים על סירות, ונכנסים לתוך ארץ הביצה כאשר ברקע מתנגנת על באנג'ו המנגינה של השיר או! סוזנה.
משם שומעים את המפל המתקרב ושני מפלים מפילים את הסירה לתוך מערה תת-קרקעית בה רואים את השרידים של שלדי שודדי ים והאוצר שלהם. בצאת המבקרים מהמערה הם נמצאים תחת מטח של יריות תותחים הנורה ממצודה באיים הקאריביים אל עבר ספינת שודדי ים, בעוד הכפר הסמוך למצודה נשדד ועלה באש על ידי שודדי הים, השותים לשוכרה רום, משקים את בעלי החיים בכפר רום, תוך כדי שירת השיר: "יו הו, יו הו, חיי שודד ים בשבילי" ("Yo Ho, Yo Ho, A Pirate's Life For Me!").
לאחר מכן סירת המבקרים עוברת דרך כלא בו מצויים השודדים ומנסים להימלט, על ידי שכנוע הכלב של שומר הכלא, המחזיק בפיו את המפתח, לתת להם את המפתח.
לבסוף שומעים קולות של עץ בוער והגג הבוער של המבנה מתחיל לקרוס, אולם סירת המבקרים ממשיכה בצאתה מן הכפר ושבה לביצה ממנה מתחיל המתקן.
ביקורת על המתקן
באחת הסצנות במתקן נראה שודד ים הרודף אחרי אישה. מטרת המרדף ניתנת להסקה - ומובן שמדובר במבוא לסצנת אונס או חטיפה. בעקבות ביקורת ציבורית הסצנה שונתה, והאישה מחזיקה בידה מגש עם אוכל, על מנת לרמוז שהשודד רודף אחריה בשל האוכל שבידיה. בשנת 1996 שונה המתקן בדיסנילנד וב-2004 גם בממלכת הקסם, וכיום האישה רודפת אחרי שודד הים כשהיא מחזיקה בידה מטאטא ומכה אותו.
מקום נוסף בו שונה המתקן בשל ביקורת ציבורית הוא בסצנה בה השודד נהג לומר "אני אעלה את דגלי עליך אישה ביישנית" ("... to hoist me colors upon the likes of that shy little wench") ו"אני מוכן לשתף אותך בגופי" ("I be willing to share I be.") כאשר מאחוריו רואים אישה המסתתרת בתוך חבית מביטה החוצה ושבה להסתתר. כיום השודד אומר "אני מחפש נתח בשר חזיר" ("I be looking for a fine pork loin I be") ומהחבית מציץ ראש של חזיר.
אוהדים נלהבים של המתקן התנגדו לשינויים אלה וביקרו אותם, תוך דרישה מחברת וולט דיסני לשחזר את המתקן למצבו המקורי המתאר את המציאות שהייתה במאה ה-19.
ביקורת אחרת נגד המתקן מעלה שהוא מעלה על נס את אורח החיים ההולל והמשחית של שודדי הים ומעודד ונדליזם.
תאוריית קשר טוענת כי הביקורת הציבורית הייתה יוזמה של אנשי וולט דיסני עצמם. קודם לכן הציג המתקן שישה משבעת החטאים והחטא היחיד שהיה חסר הוא חטא הגרגרנות - ובעקבות הביקורת לעיל - השודד הרודף אחרי מגש המזון מציג חטא זה, וכיום המתקן מציג את כל שבעת החטאים.
המתקן בקולנוע ובמשחקי מחשב
בשנת 2003 יצא לאקרנים הסרט שודדי הקאריביים: קללת הפנינה השחורה שפתח סדרת סרטים המבוססת באופן חופשי על המתקן. לאחר מכן יצאו לו סרטי המשך מצליחים- "שודדי הקאריביים: תיבה של איש מת", "שודדי הקאריביים: סוף העולם", "שודדי הקאריביים: זרמים זרים" ו"שודדי הקאריביים: נקמתו של סלזאר".
כמו כן, על בסיס המתקן נעשה משחק מחשב. בשנת 2000 הוצג בדיסניקווסט המתקן שודדי הקאריביים: הקרב על זהב שודדי הים הכולל מסע דרך עולם וירטואלי.
בעקבות הצלחת הסרטים שונה המתקן והוספו לו דמויותיהם של רב החובל ברבוסה (המופיע בסרט הראשון, השלישי והרביעי) ודיווי ג'ונס (המופיע בסרט השני והשלישי).
המתקן אף שימש השראה לחלק מהסצינות בסדרת משחקי "אי הקופים".
סלינה גומז
ביוגרפיה
גומז נולדה וגדלה בגרנד פריירי בטקסס, שבארצות הברית למשפחה נוצרית-קתולית. הוריה הם ריקארדו ג'ואל גומז ושחקנית הבמה לשעבר אמנדה דון "מנדי" קורנט. גומז נקראה על שמה של זמרת הטחאנו והשחקנית סלינה, שנרצחה ב-1995. כשגומז נולדה, אמה הייתה בת שש עשרה. הוריה של גומז התגרשו כשהייתה בת חמש, והיא נשארה לגור עם אמה. בילדותה של גומז, נאבקה האם לפרנס את שתיהן. בהמשך, נולדו לגומז שתי אחיות-למחצה: מנישואים שניים של אמה ומנישואים שניים של אביה.
גומז השלימה לימודים לתעודת בגרות במאי 2010 במסגרת של חינוך ביתי.
כשהחלה באודישנים לתפקידים שונים, פגשה את דמי לובאטו במהלך אודישן לחברים של ברני. שתי הבנות נבחרו מאוחר יותר להופיע בסדרה בשנת 2002, כשגומז מגלמת את דמותה של ג'יאנה. התוכנית הייתה הניסיון הראשון שלה במשחק, והיא הופיעה בשלושה עשר פרקים של התוכנית בין השנים 2002 ל-2004. תוך כדי עבודה על הסדרה, השתתפה בתפקידים קטנים בסרט "ספיי קידס 3: סוף המשחק" ב-2003, ובסרט הטלוויזיה "ווקר: טבילת אש" בשנת 2005. גומז התארחה בפרק משנת 2006 של סדרת הילדים של ערוץ דיסני, החיים היפים של זאק וקודי.
2007–2012: פריצה לתודעה בערוץ דיסני וסלינה גומז & הסצנה
בשנת 2007, גומז קיבלה תפקיד משני בסדרת הטלוויזיה הפופולרית של דיסני, האנה מונטנה, ככוכבת הפופ מקיילה. במהלך תקופה זו צילמה גומז פיילוטים שונים לפרויקטים של ערוץ דיסני שלא יצאו לפועל, ביניהם גם סדרות בת של החיים היפים של זאק וקודי וליזי מקגוויר. מאוחר יותר היא נבחרה לתפקיד הראשי של אלכס רוסו בסדרה המכשפים מוויברלי פלייס. עם קבלת התפקיד, גומז ואמה עברו להוליווד, קליפורניה; הסדרה הפכה במהרה להצלחה בערוץ, וגומז זכתה לפופולריות גדולה. הסדרה קיבלה מועמדויות ופרסים רבים, ביניהם פרס אמי וBAFTA. גומז הקליטה את שיר הנושא של הסדרה, בשם "Everything Is Not as It Seems". היא הופיעה מאוחר יותר בוידאו קליפ של השיר "Burnin 'Up", מתוך אלבומם השלישי של האחים ג'ונאס.
בזמן שעבדה על העונה השנייה של "המכשפים מוויברלי פלייס", הופיעה גומז במשדר המיוחד "Studio DC: Almost Live", לצד כוכבים אחרים של דיסני. היא הקליטה גרסת כיסוי לשיר "Cruella de Vil" לאלבום האוסף DisneyMania 6, ולאחר מכן הקליטה את השיר המקורי "Fly to Your Heart" עבור הפסקול של סרט האנימציה טינקרבל, אשר לקח חלק גם באלבום האוסף "Disney Fairies: Faith, Trust, and Pixie Dust". גומז כיכבה בסרט המוזיקלי עוד סיפור סינדרלה באותה שנה לצד דרו סילי וג'יין לינץ'. גומז הקליטה שלושה שירים לפסקול, והוציאה אחד מהם, "Tell Me Something I Don't Know", בתור סינגל שיווקי. מאוחר יותר באותה שנה, גומז דיבבה את הדמות של הלגה בסרט האנימציה הורטון שומע מישהו. הסרט היה הצלחה מסחרית, והרוויח כמעט 300 מיליון דולר ברחבי העולם.
בשנת 2009, הופיעה כאלכס רוסו בפרק משולש של הסדרות של דיסני, החיים היפים על הסיפון, "האנה מונטנה" ו"המכשפים מוויברלי פלייס". מאוחר יותר היא עשתה הופעת אורח בסדרה תנו לסוני צ'אנס, בכיכובה של לובאטו. היא הופיעה ברמיקס של Forever the Sickest Kids לשיר "Whoa Oh! (Me vs. Everyone)" אשר יצא לאור באפריל של אותה השנה. גומז, יחד עם לובאטו, כיכבה בסרט תוכנית להגנת נסיכות, אשר שודר ביוני 2009. עבור הסרט, גומז ולובאטו הקליטו את השיר "One and the Same", אשר יצא מאוחר יותר בתור סינגל שיווקי. מאוחר יותר באותה השנה היא דיבבה את הנסיכה סלניה בסרט האנימציה ארתור: נקמתו של מלתזאר. ב-28 באוגוסט 2009, גומז כיכבה בהמכשפים מוויברלי פלייס: הסרט, סרט טלוויזיה המבוסס על הסדרה. הסרט נצפה על ידי כ-11.4 מיליון צופים בהקרנת הבכורה והפך לתוכן הנצפה ביותר של הרשת לשנת 2009, והסרט הנצפה ביותר של ערוץ דיסני אחרי היי סקול מיוזיקל 2. הסרט הביא לסדרה את הזכייה השנייה ברציפות בפרס אמי לבידור בפריים טיים לשנת 2009 בקטגוריית "תוכנית ילדים יוצאת מן הכלל".
בתקווה להשיג הצלחה גם בתחום המוזיקה, גומז יצרה את להקת הפופ רוק סלינה גומז & הסצנה. הלהקה פרסמה את אלבום הבכורה שלה באוגוסט 2009, אשר הגיע למקום התשיעי בבילבורד 200, עם מכירות של 66,000 עותקים בשבוע הראשון. האלבום קיבל ביקורת מעורבת, כמה מבקרים שיבחו את האלבום על טבעו ה"מהנה", בעוד שאחרים ביקרו את גומז על הביצועים הקוליים שלה. הסינגל המוביל נכשל מסחרית, אולם הסינגל השני זכה להצלחה. עם קידום כבד באמצעות דיסני ומופעים, השיר היה הצלחה ברדיו ובמכירות. בשנת 2010, גומז כיכבה כאחת משתי הדמויות הראשיות ברמונה וביזוס, עיבוד קולנועי של רומן הילדים "רמונה" מאת בוורלי קלירי. הסרט יצא לאור ב-23 ביולי 2010, וקיבל ביקורות חיוביות בדרך כלל. סלינה גומז & הסצנה הוציאו את אלבום האולפן השני שלהם A Year Without Rain באותה השנה, אשר הגיע למקום הרביעי ב"בילבורד 200" עם מכירות של קצת מעל 66,000. האלבום קיבל ביקורות בשל השימוש באוטו-טיון על קולה של גומז. שני הסינגלים של האלבום השיגו הצלחה מתונה. גומז השיקה קו אופנה בשנת 2010 אשר יוצר מחומרים ידידותיים לסביבה.
בשנת 2011, גומז כיכבה בסרט מונטה קרלו. כדי להתכונן לתפקיד, גומז למדה איך לשחק פולו וגם לקחה שבועיים של אימון ווקאלי כדי ללמוד שני מבטאים בריטיים שונים. היא גם החלה מערכת יחסים עם ג'סטין ביבר באותה שנה, שנמשכה עד 2014. גומז הופיעה בתפקיד קמע בסרט "החבובות" "PrankStars" פרסמו את אלבום האולפן השלישי והאחרון שלהם באותה שנה. הסינגל השני בו הגיע למעמד "פלטינה מרובעת" בארצות הברית בעוד שני הסינגלים האחרים זכו להצלחה מתונה. ב-6 בנובמבר 2011 היא הנחתה את פרסי המוזיקה של MTV אירופה בעיר בלפסט שבאירלנד.
2012–2014: השקת קריירת סולו וקשיים אישיים
גומז אישרה בינואר 2012 שהיא לוקחת הפסקה מהקריירה המוזיקלית שלה, ובכך השהתה את עבודתה על סלינה גומז & הסצנה. בשנה זו, "המכשפים מוויברלי פלייס" הסתיימה רשמית בערוץ דיסני אחרי ארבע עונות מוצלחות. גומז קיוותה להתמקד בקריירה הקולנועית שלה מחוץ לדיסני, וכיכבה לצד אדם סנדלר וסטיב בושמי בסרט האנימציה מפלצת של מלון. הסרט הושק בפסטיבל הסרטים הבינלאומי בטורונטו ויצא ב-28 בספטמבר 2012. לגומז היה תפקיד בסרט ספרינג ברייקרס ב-2013 בכיכובו של ג'יימס פרנקו, הסרט הציג את גומז בתפקיד בוגר יותר מעבודותיה הקודמות. בשנת 2013, גומז כיכבה בסרט Getaway, לצד אית'ן הוק. הסרט היה כישלון ביקורתי ומסחרי, והשיג לגומז מועמדות בקטגוריית השחקנית הגרועה ביותר בפרס פטל הזהב. היא גם כיכבה בסרט המיוחד של ערוץ דיסני המכשפים מוויברלי פלייס: אלכס נגד אלכס, בשנת 2013.
למרות טענותיה הקודמות לגבי הפסקת הקריירה המוזיקלית שלה, אישרה גומז באוקטובר 2012 שהיא עובדת על אלבום חדש. מאוחר יותר היא אישרה שהיא תוציא את אלבום הסולו הראשון שלה, לעומת אלבום נוסף עם הלהקה שלה. גומז הוציאה את "Come & Get It" בתור הסינגל המוביל מתוך האלבום. הסינגל היה השיר הראשון של גומז שנכנס למצעד הבילבורד הוט 100. ב-23 ביולי 2013 Stars Dance יצא לאור. הוא הפך לאלבום הראשון שלה שהגיע למקום הראשון בבילבורד 200, עם מכירות של כ-97,000 עותקים בשבוע הראשון שלו. התקליט התוודע לביקורות מעורבות שבהן כמה מבקרי מוזיקה שמו לב לחוסר היכולת של גומז ליצור זהות מוזיקלית משלה ולהיעדר יכולות ווקאלית מצדה. נכון לספטמבר 2015, האלבום מכר 392,000 עותקים בארצות הברית, ובכך הפך לאלבום האולפן הכושל ביותר שלה. הוא היחיד שלא קיבל אישור מסחרי מאיגוד תעשיית ההקלטות האמריקאי.
2015–2016: Revival והפסקה זמנית
תוך כדי עבודה על אלבום האולפן השני שלה, גומז שיתפה פעולה עם זד בסינגל שלו "I Want You to Know" בשנת 2015, שיצא כסינגל המוביל מאלבומו השני ב-23 בפברואר. הסינגל זכה להצלחה במצעדי הפזמונים. גומז הפכה לפנים של מותג מוצרי הטיפוח לשיער פנטן ב-2015. גומז הוציאה את "Good for You" כסינגל הבכורה שלה מאלבום האולפן השני שלה ב-22 ביוני 2015; הסינגל כולל את הראפר אייסאפ רוקי. השיר מכר 179,000 עותקים בשבוע הראשון של יציאתו, והיה הסינגל המצליח ביותר שלה בארצות הברית. באוגוסט 2015, גומז הופיעה בסרט התיעודי Unity לצד שחקנים ושחקניות רבים אחרים. היא חזרה על תפקידה של מייביס במפלצת של מלון 2, שיצא לאור ב-25 בספטמבר; הסרט היה הצלחה ביקורתית. באותו שנה גומז דורגה במקום ה-29 ברשימת האנשים המשפיעים ביותר בהוליווד של מגזין פורבס.
בינואר 2016 השתתפה בשיר "We Don't Talk Anymore" של צ'ארלי פות' אשר זכה ל-1.2 מיליארד צפיות ביוטיוב. הדואט של השניים יצא כסינגל השלישי הרשמי מתוך אלבום הבכורה של פות'. הוא הופץ לשירות הסטרימינג spotify ללא פרסום מקדים. הוא מתאפיין בהפקה אקוסטית ומינימליסטית.
גומז יצאה ל-"Revival Tour", ב-6 במאי. גומז טענה שסיבוב ההופעות יתמקד רק בה כאמנית, ולכן יש בו פחות כוריאוגרפיה ואפקטים מסיבוב ההופעות הקודם שלה. אחרי ההופעות בצפון אמריקה, אסיה ואוקיאניה, היא ביטלה את ההופעות המתוכננות באירופה ודרום אמריקה באוגוסט 2016 עקב חרדה, התקפי חרדה ודיכאון שנגרמו על ידי הזאבת שלה. לגומז היה תפקיד אורח בסרט הקומדיה שכנים 2. גומז כיכבה בסרט היסודות של האכפתיות ב-2016 לצד פול ראד, שהושק בפסטיבל סאנדנס בינואר 2016. הסרט יצא ב-24 ביוני. הוא נתקל בביקורת מעורבת. היא גם כיכבה ב-In Dubious Battle לצד ג'יימס פרנקו. הסרט יצא ב-3 בספטמבר 2016.
בעקבות ביטול סיבוב ההופעות שלה, גומז נכנסה לגמילה כדי להתמקד בבריאותה הנפשית ונעלמה במידה ניכרת מהמדיה החברתית. היא עשתה את ההופעה הציבורית הראשונה בפרסי המוזיקה האמריקאית ב-2016, שם היא הייתה מועמדת לשני פרסים עבור אמנית הפופ רוק, אשר בו גם זכתה ואמן השנה.
2017–2019: "13 סיבות" ושיתופי פעולה
גומז שימשה כמפיקה בפועל עבור ה-עיבוד לסדרת טלוויזיה של הספר "13 סיבות". היא שיתפה את הטריילר הראשון של הסדרה ב-25 בינואר 2017, והסדרה עלתה לראשונה בנטפליקס ב-31 במרץ 2017. התוכנית ספגה ביקורות מארגוני צדקה שונים בתחום בריאות הנפש וקהילות למניעת התאבדויות בגלל "תכנים מסוכנים", כשאנשים חשו שהתוכנית הציגה באור זוהר התאבדות. בהמשך הגיבה גומז לאמירות בתגובה מלבד הפרויקט, גומז החלה לעבוד על מוזיקה חדשה עם מפיקים כגון The Futuristics, ג'ונאס ג'ברג וראיין טדר וכותבי השירים ג'וליה מייקלס וג'אסטין טרנטר. ב-5 במאי 2017 השיקה גומז ספירה לאחור באתר הרשמי שלה שהוביל ל-18 במאי. אתרי אינטרנט רבים העלו השערות לגבי הוצאת סינגל חדש. ב-11 במאי, אושרה השערה זו על ידי הוצאתו של הסינגל "Bad Liar" בסוף הספירה לאחור. ב-18 במאי הסינגל יצא לאור רשמית לצד הווידאו קליפ הראשון שלו, שהיה זמין רק באמצעות ספוטיפיי. סרטון וידאו קליפ שני יצא לאור ב-YouTube בחודש לאחר מכן, וקידם גם את הסינגל הבא של גומז "Fetish", שיצא ב-13 ביולי 2017. שני הסינגלים זכו להצלחה בינונית במצעדים. באוגוסט 2017, גומז לוהקה בסרט יום גשום בניו יורק, שבויים על ידי וודי אלן בשביל אולפני אמזון. גומז, בין שחקנים ואנשי צוות אחרים אשר לקחו חלק בסרט זה, תרמו את הכסף אותו קיבלו על צילום הסרט לתנועת Me Too. ב-19 באוקטובר 2017, גומז והמפיק המוזיקלי מרשמלו הודיעו שהם ישתפו פעולה בשיר חדש בשם "Wolves", שיצא ב-25 באוקטובר.
ב-10 במאי 2018, גומז הוציאה לאור שיר חדש לפסקול של העונה השנייה של הסדרה 13 סיבות בשם, "Back To You". גומז חזרה לדבב את דמותה של מאוויס בסרט מפלצת של מלון 3: יוצאים לחופשה שיצא לאור ביולי 2018.
גומז, לצד אוזונה וקארדי בי, לקחה חלק בשירו של די ג'יי סנייק, השיר "Taki Taki", אשר יצא לאור בספטמבר 2018. גומז גם לקחה חלק בשיר של בני בלנקו, "I Can't Get Enough", לצד Tainy וג'יי באלווין, שיצא לאור בפברואר 2019. בשנת 2019, היא הופיעה בסרטו של ג'ים ג'ארמוש, המתים אינם מתים.
בחודש ספטמבר 2019, הוכרז כי גומז היא המפיקה בפועל של הסדרה התיעודית "Living Undocumented", שעלתה לשידור ב-6 באוקטובר נטפליקס, הסדרה עוקבת אחרי שמונה משפחות מהגרים באמריקה.
2019–הווה: Rare, Revelación ו-רק רוצחים בבניין
בחודש אוקטובר 2019, גומז הוציאה את הסינגל "Lose You to Love Me" כסינגל המוביל מאלבום האולפן השלישי. יום לאחר מכן, היא הוציאה בהפתעה את הסינגל השני מתוך האלבום, "Look at Her Now". השיר "Lose You to Love Me" היה לסינגל הראשון שלה שהגיע לראש המצעדים בארצות הברית ובקנדה, והגיע לחמישייה הפותחת במספר מדינות, כולל אוסטרליה ובריטניה.
אלבומה השלישי, Rare, יצא לאור בחודש ינואר 2020 והגיע לראש מצעד הבילבורד 200, ומכר כ-112,000 עותקים בשבוע הראשון לצאתו. זהו האלבום השלישי של גומז ברצף שמגיע לראש מצעד זה. בנוסף, הגיע לצמרת המצעדים באוסטרליה, קנדה ושמונה מדינות נוספות. סינגלים נוספים שיצאו מתוך האלבום הם "Rare" ו-"Boyfriend". בינואר, גומז דיבבה את דמותה של בטסי הג'ירפה בסרט "דוליטל". ביוני, השתתפה גומז בגרסת הרמיקס לשיר "Past Life" של הזמר-יוצר האמריקאי, טרבור דניאל. החל מ-13 באוגוסט של אותה השנה הנחתה גומז את תוכנית הבישול "Selena + Chef" ב-HBO Max. נכון לאוגוסט 2023, עלו לתוכנית 4 עונות. התוכנית זכתה בפרס קליאו ופרס הטלוויזיה של MTV, וגם הייתה מועמדת לפרס "תוכנית הבישול הטובה ביותר" בטקס פרסי האמי לבידור בשעות היום לשנת 2023. ב-28 באוגוסט יצא הסרט "זאת השנה" אותו גומז הפיקה בפועל. באותו היום, גומז הוציאה את השיר "Ice Cream" יחד עם להקת הבנות בלאקפינק. בספטמבר של אותה השנה יצא הסרט "גלריית הלבבות השבורים" אותו גומז הופיקה בפועל. באותה השנה הופיעה גומז ברשימת טיים 100.
ב-14 בינואר 2021 הוציאה גומז את הסינגל "De Una Vez", המוביל מתוך המיני אלבום הבא שלה. הקליפ של השיר זכה בפרס "הקליפ האהוב ביותר" בטקס פרסי המוזיקה האמריקאית הלטינית לשנת 2021. ב-29 בינואר הוציאה את הסינגל השני מתוך המיני אלבום, "Baila Conmigo" יחד עם הזמר הפוארטו ריקני, ראו אלחנדרו. הסינגל זכה להצלחה באמריקה הלטינית, והגיע לראש המצעדים בארגנטינה, אקוודור, פנמה, פוארטו ריקו וונצואלה. ב-4 במרץ הוציאה את הסינגל השלישי, "Selfish Love" יחד עם הדי ג'יי הצרפתי, די ג'יי סנייק. ב-12 במרץ יצא המיני אלבום הראשון של גומז בשפה הספרדית, Revelación. האלבום הגיע לראש מצעד האלבומים הלטיניים האמריקאי. ב-27 באוגוסט הוציאה את הסינגל "999" בהשתתפות הזמר הקולומביאני, קמילו. החל מ-31 באוגוסט של אותה השנה, החלה גומז לככב בתפקיד של מייבל מורה בסדרת הדרמה קומית של הולו, "רק רוצחים בבניין" לצד סטיב מרטין ומרטין שורט. נכון לאוגוסט 2023, עלו לסדרה 3 עונות.
ב-4 בינואר 2022, חזרה גומז לדבב את דמותה של מייביס בסרט האנימציה "מפלצת של מלון: הפוך על הפוך". היא גם תפקדה כמפיקה בפועל בסרט זה. ב-7 בפברואר הוציאה את הסינגל "Let Somebody Go" יחד עם הלהקה הבריטית קולדפליי כסינגל השלישי מתוף אלבום האולפן התשיעי של הלהקה, Music of the Spheres. במאי, גומז הנחתה פרק של תוכנית המערכונים האמריקאית, "סאטרדיי נייט לייב". ב-25 באוגוסט יצא לאור הסינגל "Calm Down" של גומז יחד עם הזמר הניגרי, רימה. הסינגל זכה להצלחה והגיע לראש המצעדים בהולנד, שווייץ ומצעד סינגלי ה-R&B הבריטי. ב-4 בנובמבר יצא לאור באפל TV פלוס הסרט הדוקומנטרי "Selena Gomez: My Mind & Me" שתיעד את גומז במהלך 6 שנים ועסק במאבר הבריאותי והנפשי שלה עם זאבת והפרעה דו-קוטבית בהן אובחנה. יום לפני צאת הסרט, יצא הסינגל "My Mind & Me" לקידומו.
דוגמנות ודוברות
בשנת 2009 גומז לקחה חלק בקמפיין החזרה לבית הספר של חברת ההלבשה האמריקאית סירס והשתתפה בפרסומות טלוויזיוניות שליוו אותו. בנוסף, היא גם הפכה לדוברת של יצרנית החלב האמריקאית "בורדן מילק" והוצגה בפוסטרים ובפרסומות הטלוויזיה שלה.
משנת 2010 עד 2014 גומז הוציאה קו בגדים משלה, "Dream Out Loud" (בעברית: לחלום בקול רם) והפיצה אותו בחנויות קיימארט ברחבי ארצות הברית ומדינות נוספות. בשנת 2012 היא הוציאה לאור בושם על שמה. שנה לאחר מכן היא הוציאה לאור בושם שני בשם "Vivamore". בנוסף, היא יצרה אוסף צבעי לק ציפורניים. בין השנים 2013 ו-2015, גומז הייתה דוברת של חברת אדידס. בשנת 2015 חתמה גומז עם חברת מוצרי השיער פנטן על חוזה פרסום בשווי 3 מיליון דולר.
בשנת 2016 גומז הופיעה בקמפיין אופנה למותג העילית לואי ויטון. גומז גם הופיעה במודעות פרסום לחברת קוקה-קולה. בשנת 2017, גומז אישרה כי היא תתפקד כפרזנטורית של חברת ההלבשה קואץ'. במסגרת שיתוף הפעולה שלה עם החברה היא עיצבה קולקציה של תיקי יד שנמכרו בחנויות החברה. היא גם שיתפה פעולה עם מותג הספורט פומה כדוברת ופרזנטורית. בשנת 2018 פורסם כי גומז הרוויחה כ-800 אלף דולר מכל פוסט פרסומי שפרסמה בחשבון האינסטגרם שלה.
מערכות יחסים
בגיל 15, החלה גומז לצאת עם הזמר ניק ג'ונאס, אותו הכירה בעת עבודתם המשותפת בערוץ דיסני והשתתפות בקליפ של להקתו, האחים ג'ונאס. בשנת 2009 יצאה עם השחקן טיילור לאוטנר לתקופה של חודשים ספורים. בסוף שנת 2010, בגיל 18, החלה גומז לצאת עם הזמר ג'סטין ביבר. מערכת יחסים זו נמשכה לסירוגין עד שנת 2012. לאחר שהקליטה את השיר "I Want You to Know" עם הדי. ג'יי. הרוסי-גרמני, זד, גומז החלה מערכת יחסים עמו, אך הם נפרדו מאוחר יותר באותה שנה. מדצמבר 2016 עד ל-2017 גומז ניהלה מערכת יחסים מתוקשרת עם הזמר דה ויקנד עד שבאוקטובר 2017 השניים נפרדו. באותו חודש הופיעו דיווחים על גומז עם ביבר, ובסוף נובמבר הודיעו שהם זוג. עם זאת, הם נפרדו שוב במרץ 2018.
דעה פוליטית
במהלך מבצע צוק איתן פרסמה גומז תמונה בדף האינסטגרם שלה עם הכיתוב "התפללו למען עזה" (במקור: "Pray for Gaza"). פרסום זה גרר עשרות אלפי תגובות בדף האינסטגרם של הזמרת. לאחר כחמש שעות כתבה גומז כי אין היא בוחרת צד בסכסוך הישראלי-פלסטיני ו"מתפללת לשלום והומניות לכל".
מצב בריאותי
בשנת 2015 חשפה גומז בריאיון למגזין "בילבורד" כי היא סובלת ממחלת הזאבת וכי בשלהי שנת 2013 עברה טיפולים כימותרפיים לטיפול במחלה. בשנת 2017 עברה השתלת כליה עקב סיבוכים מהמחלה. את הכליה תרמה לה חברתה, השחקנית פרנסיה רייסה. גומז ציינה כי היא אובחנה בחרדה ודיכאון והתחילה להיפגש עם פסיכולוגים ומטפלים בתחילת שנות ה-20 לחייה. כשגומז הייתה לאדם הראשון שהגיע ל-100 מיליון עוקבים ברשת האינסטגרם, היא אמרה למגזין ווג. מאז, היא לקחה כמה הפסקות מהפלטפורמה. ב-3 באפריל 2020 פורסם כי גומז אובחנה בהפרעה דו-קוטבית.
נדבנות
גומז תורמת ומסייעת למגוון ארגונים למטרות צדקה, ושימשה כשגרירה של קרן החירום הבינלאומית של האומות המאוחדות לילדים.
באוקטובר 2008 מונתה גומז לדוברת הפרויקט Trick-or-Treat של יוניסף, שעודד ילדים לגייס כסף בליל כל הקדושים כדי לעזור לילדים ברחבי העולם. באוגוסט 2009 מונתה לשגרירה הצעירה ביותר של יוניצ"ף אי פעם, תפקיד במסגרתו ביקרה בגאנה ובצ'ילה. היא הפכה לשגרירה של ארגון DoSomething, לאחר שהייתה מעורבת בפרויקט הצדקה Island Dog שעזר לכלבים בפוארטו ריקו. גומז מעורבת גם במיזם RAISE Hope For Congo, יוזמה של פרויקט Enough, למען העלאת המודעות לחציבת מינרלים באזורי סכסוך (בדומה ליהלומי דמים) ואלימות נגד נשים בקונגו. בין 2009 ל-2012 הייתה מעורבת בארגון "Disney's Friends for Change". ב-2010 הופיעה במסגרת חגיגות 60 שנה לארגון האומות המאוחדות לילדים, הופעה שכל הכנסותיה נתרמו לקמפיין Trick-or-Treat. גומז מעורבת גם בפרויקט "UNICEF Tap Project" של ארגון "יוניסף", אשר מטרתו לספק גישה למים נקיים לילדים ממדינות שונות.
כחלק ממיזם "Disney's Friends For Change" של דיסני, שרה גומז את שיר הנושא של המיזם "Send It On" יחד עם כוכבי ערוץ דיסני מיילי סיירוס, דמי לובאטו והאחים ג'ונאס. השיר נכנס למקום ה-20 במצעד הבילבורד הוט 100, והכנסותיו נתרמו לעמותות ירוקות דרך 'קרן השימור העולמי של דיסני', השייכת לחברת וולט דיסני. החל מאפריל 2012 היא משמשת שגרירה של ארגון הצדקה של ראיין סיקרסט. בשנת 2014 במסגרת עבודתה עם יוניצ"ף, גומז ביקרה בנפאל על מנת להעלות את המודעות לילדים במצוקה. ב-2017 גומז גרפה כחצי מיליון דולרים של תרומות למחקר של מחלת הזאבת.
התבטאויות חברתיות
היא גם הראתה תמיכה בתנועת Black Lives Matter, והשאילה את חשבון האינסטגרם שלה לאלישיה גרזה, אחת היוצרות של תנועת Black Lives Matter וממייסדות מעבדת Black Futures ביוני 2020.
במאי 2019 גומז התבטאה באינסטגרם שלה בעד הזכות להפלה מלאכותית בארצות הברית בעקבות איסור ההפלות באלבמה; היא הצהירה.
מספרי ברנולי
במתמטיקה, סדרת מספרי ברנולי היא סדרה של מספרים שגילה יאקוב ברנולי, ובזכות תכונותיה הבסיסיות היא מופיעה בהקשרים שונים באנליזה של פונקציות מרוכבות ובתורת המספרים. הסדרה איפשרה לברנולי לחשב את הסכום ב"פחות מרבע שעה" (Ars Conjectandi, 1713).
אבריה הראשונים של הסדרה הם:
מספרי ברנולי מופיעים כמקדמים בפיתוח טיילור של פונקציות טריגונומטריות ושל הפונקציות ההיפרבוליות המקבילות להן. אוילר גילה שמספרים אלה קשורים לערכים מיוחדים של פונקציית זטא של רימן, והם הופיעו שוב בפתרונו של קומר למשפט האחרון של פרמה, עבור ראשוניים רגולריים.
סכומים של חזקות עוקבות
הנוסחאות לסכום טור כגון: ואחרות, היו ידועות זמן רב לפני ברנולי. ברנולי ביקש נוסחה כללית לסכום, שתהיה קלה לחישוב לכל m קבוע, כלומר, פולינום ממעלה m+1 במשתנה n. הוא הבחין שאפשר להציג את \ n^{m+1} כטור טלסקופי, , והסיק מכך את נוסחת הנסיגה. מנוסחה זו הסיק ברנולי את השוויון , כאשר המקדמים, מספרי ברנולי \ B_k, מוגדרים לפי נוסחת הנסיגה
פיתוחי טיילור
מנוסחת הנסיגה של הסדרה אפשר להסיק את השוויון החשוב (על ידי הכפלת שני אגפי השוויון בפונקציה \ e^x-1). מכיוון שהפונקציה זוגית (כאשר היא פונקציית הקוטנגנס ההיפרבולי), נובע מן השוויון כי \ B_{n}=0 לכל 1<n אי-זוגי. על ידי הצבה מתאימה מתקבל פיתוח לורן של הקוטנגנס:.
ערכים של פונקציית זטא
מפיתוח אחר לפונקציית הקוטנגנס הסיק לאונרד אוילר את הזהות, כאשר \ \zeta היא הפונקציה שלימים תקרא פונקציית זטא של רימן. מכאן נובע מיד כי הסימנים של \ B_{2m} מתחלפים, וגם כי, כך שהסדרה גדלה מהר מאוד (חרף הערכים הקטנים המופיעים בתחילתה). למעשה,.
אולדסמוביל 442
אולדסמוביל 442 (באנגלית: Oldsmobile 442) היא מכונית סלון המוגדרת "מכונית שרירים" אשר יוצרה במספר תצורות קופה, מתוצרת חטיבת הרכב אולדסמוביל בקונצרן הרכב האמריקאי ג'נרל מוטורס, אשר יוצרה בין השנים 1964–1980.
דגמי "אולדסמוביל 442" הופיעו בסדרות טלוויזיה ובסרטים.
קבילדו
קבילדו (בספרדית: cabildo; ולעיתים איונטאמיינטו: Ayuntamiento) הייתה מוסד ספרדי מנהלי שסמכותו הייתה ניהולו של יישוב עירוני ושטח השיפוט הסובב אותו.
הקבילדו הופיעה בממלכת קסטיליה בימי הביניים והועברה לעולם החדש בידי הקונקיסטאדורים, שמצאו בה מסגרת משפטית נוחה ומועילה לנהל את מגעיהם אל מול הכתר ולעקוף את סמכותם של נציגי הכתר באמריקות.
חברי הקבילדו, שלעיתים מונו, לעיתים קנו את משרתם, ולעיתים נבחרו בידי תושבי העיר בעלי הרכוש (vecinos), נשאו בשורה של תפקידים: חלקם נגעו לניהולה השוטף של העיר, דוגמת עירייה או רשות מקומית מודרניות, וכללו פיקוח על מידות ומשקולות, סניטציה, עבודות ציבוריות וכדומה. תפקיד נוסף נגע לאכיפת החוק, שיפוט וכן סעד משפטי. לבסוף, הקבילדו ייצגה פוליטית ומשפטית את העיר והאזור בפני הכתר, וכן אספה את המסים. לעל מנת לבצע את המוטל עליה, כללה הקבילדו מספר בעלי תפקידים. ראש הקבילדו היה מעין ראש עיר (alcalde), ונשא גם בסמכויות שיפוטיות בערכה הראשונה. לעיתים קרובות היו שני אלקלדס בקבילדו. תפקידים נוספים היו ראש כוחות השיטור (alguacil), נושא סמלי העיר (alférez real), שלעיתים קרובות היה קצין צבא ומפקד כוחות הצבא באזור, מזכיר העיר (procurador), וחברי מועצה נוספים (regidors) שמספרם השתנה בהתאם לגודלה של העיר ושטח השיפוט עליו הופקדה הקבילדו.
אישטוואן סגה
אישטוואן סגה (במקור שפיצר, בהונגרית: Szegő István; נירג'האזה, 22 בינואר 1908 – בודפשט, 10 ביוני 1969) היה סופר, משורר, מתרגם ספרותי, עורך עיתון יהודי-הונגרי. סגה היה במשך תקופה אחרי מלחמת העולם השנייה מנכ"ל מפעל הסרטים הגדול והחשוב ביותר בהונגריה ובאירופה (מספר 3 באירופה בכמות הפקות הסרטים).
ביוגרפיה
אישטוואן שפיצר נולד במשפחה יהודית כבנם של דז'ה סגה (שפיצר) (1875–?) ושל אירמה דנברג (1886–?). את לימודיו התיכוניים סיים בעיר באיה. בין שתי מלחמות העולם עבד כיוצק ברזל וכמדפיס, והיה פעיל בארגוני עובדים חוקיים וחוקיים למחצה. הוא כתב שירי מקהלה ודרמות והיה חבר במקהלת כתב העת "100%". לאחר 1945, היה חבר באיגוד התרבות של הפועלים ובמפלגה הסוציאל-דמוקרטית ההונגרית, והיה סגן ראש מחלקת התרבות של המפלגה. ב-1946 מונה למנהל הכללי של מפעל הסרטים הוניה (זו הייתה אחת מסדנאות היצירה המשמעותיות ביותר בתולדות הפקת הסרטים ההונגריים. במשך עשרים השנים מאז הקמתו ב-1928 ועד להלאמתו, היה מפעל הסרטים הגדול ביותר בהונגריה), אך פוטר מתפקידו. לאחר הקמת "חברת תעשיית הנייר" (Papíripari Vállalat) ב-1963, הוא הקים וערך את כתב העת "חדשות תעשיית הנייר" (Papíripari Híradó) עד מותו.
הוא פרסם את ספר השירים הראשון שלו בשנת 1923 בסגד יחד עם שיריו של הרופא והמשורר היהודי אגושטון ארג בשם "רצונות ואנחות". תרגומיו הספרותיים יצאו לאור מסוף שנות ה-20, בעיקר יצירותיהם של סופרים מהשמאל, אנטי-פשיסטים. הוא היה הראשון בהונגריה שתרגם להונגרית את אחת הדרמות של ברטולט ברכט.
אשתו הייתה מרגיט, בתם של שטרן ליפמן ושל פאני ברנשטיין, (1909–1949), לה נישא ב-30 באוגוסט 1932 בבודפשט. גיסתו הייתה השחקנית רוז'י אץ'.
מטוס
מָטוֹס או אֲוִירוֹן הוא כלי טיס ממונע, כבד מהאוויר, אשר שוהה באוויר בזכות כוח העילוי הפועל על כנפיו. בעגה המקצועית מטוס מוגדר ככלי טיס כנף קבועה, שבו אין תזוזה אקטיבית של הכנף כדי להשיג את העילוי (מטוס בעל גאומטריה משתנה נכלל בקטגוריה זו), בניגוד לכלי טיס בעל כנף סובבת דוגמת מסוק או רחפן.
מטוסים נעים ממקום למקום במהירות רבה, ללא צורך בדרכים ותוך תלות מועטה במזג האוויר, ולכן משמשים אמצעי תחבורה נפוץ מאוד. תכונות אלה הופכות את המטוסים לשימושיים גם למטרות צבאיות ומדעיות.
את המטוס הראשון שטס בהצלחה בכוח מנועו בנו האחים רייט. מקובל כי טיסתם שנערכה ב־17 בדצמבר 1903, ונמשכה כ־12 שניות ולמרחק 39 מטרים, הייתה הטיסה הממונעת הראשונה בכלי טיס כבד מן האוויר. קדמו להם כמה ניסיונות חשובים של אלברטו סנטוס דימון הברזילאי, לואי בלריו הצרפתי וגלן קרטיס האמריקני. מאז התפתחו רבות הטכנולוגיה והידע בנושאי התעופה והאווירודינמיקה, אך עקרון הפעולה של המטוסים נותר דומה.
אטימולוגיה
בשנת 1907 פרסם אליעזר בן-יהודה בעיתונו "השקפה" ידיעה על הקמת צי מטוסים צרפתי ראשון. בידיעה זו חידש את הצירוף "ספינת אוויר" של נחום סוקולוב וקבע את המונח "ספינת האוויר המתיישרת" כתרגום השם הצרפתי באותו הזמן aéroplane. השם הצרפתי שונה עד מהרה ל־avion בעקבות המילה הלטינית לציפור avis, ובעקבות כך חידש איתמר בן־אב"י, בנו של בן יהודה, את המילה העברית "אווירון" – אף שגם השורש א־ב־ר מופיע במקרא וקשור לתעופה, ולכן סבר נפתלי הרץ טור־סיני שהיה ראוי לכנות את המכונה בשם "אבירון". מטעמים שונים התנגד חיים נחמן ביאליק למילה, וב־1928 הציע בוועד הלשון העברית את המילה "מטוס", את השם "טייס" למפעיל (במקום "מעופף"), את שם הפעולה "טיסה" (במקום "מעוף") ועוד, לפי המילה היחידאית . שתי המילים מקובלות בעברית, אם כי לפעמים מבדילים בין אווירון – כלי טיס קטן, על שום הסיומת המקטינה -וֹן – ובין מטוס – כלי טיס גדול. בנטייה הופך הקמץ לשווא: מְטוסים, מְטוס-קְרב (לעומת: מַסּוֹק–מַסּוקים).
שימושים
מטוסים משמשים להעברת מטען ממקום למקום, במיוחד כאשר מדובר בחציית תוואי שטח בעייתי או במרחק גדול. נוסף לכך מטוסים משמשים לצילום מן האוויר, לחיזוי מזג האוויר, לכיבוי אש (בעיקר בשרפות יער), לחקלאות (בעיקר ריסוס כנגד מזיקים), ואף כתחביב ספורט.
במסגרת הצבאית המטוסים משמשים להפצצה, לתקיפה, ליירוט מטוסי אויב, לתובלת מטענים וכוחות, לאיסוף מודיעין ואף ללוחמה אלקטרונית.
יש כמה סוגי המטוסים: מטוס נוסעים, מטוס מטען, מטוס ריסוס, מטוס אמפיבי, מטוס קרב ומפציץ. קיים סוג נוסף בשם אקרנופלן, שאינו נחשב לגמרי כמטוס לכל דבר. אם מחשיבים אותו כמטוס, פרט אחד שלו הוא המטוס הגדול ביותר בעולם.
מבנה המטוס
מבנה המטוס (מונח שאינו נוגע למערכת ההנעה) ניתן באופן כללי לחלוקה לכמה מערכות:
עקרונות הטיסה
על המטוס פועלים ארבעה כוחות:
סופיה, נסיכת פרוסיה (1978)
סופיה יוהנה מריה, נסיכת פרוסיה (נולדה ב-7 במרץ 1978) היא בת אצולה גרמנייה, אשתו של גאורג פרידריך, נסיך פרוסיה. לצדו של בעלה, עומדת סופיה בראש בית הוהנצולרן, ומחזיקה בתואר הסמלי של "נסיכת פרוסיה".
ביוגרפיה
סופיה נולדה ב-7 במרץ 1978 בפרנקפורט, גרמניה המערבית. אביה הוא פרנץ-אלכסנדר, נסיך איזנבורג ואמה היא כריסטינה פון זאומה-יטש. יש לה שתי אחיות, קתרינה ואיזבל, ושני אחים ויקטור ואלכסנדר. משפחתה היא משפחת אצולה מבית איזנבורג, אשר מעמדה נשלל ממנה בעקבות מלחמת העולם הראשונה. סופיה גדלה בטירת בירסטיין במדינת הסן, אשר שייכת למשפחתה. היא למדה מנהל עסקים באוניברסיטת פרייבורג ואוניברסיטת הומבולדט בברלין.
ב-21 בינואר 2011 הכריז גאורג פרידריך, נסיך פרוסיה על אירוסיו לסופיה. גאורג פרידריך הוא ראש בית הוהנצולרן הנוכחי, ונכד-נכדו של וילהלם השני, קיסר גרמניה האחרון. החתונה האזרחית נערכה באולם העירייה של פוטסדאם ב-25 באוגוסט של אותה שנה, בידי ראש העיר יאן יעקובס. החתונה הדתית התקיימה יומיים לאחר מכן בכנסיית השלום בסנסוסי, לציון יום השנה ה-950 לייסוד בית הוהנצולרן. היה זה הטקס המפואר ביותר שערך בית הוהנצולרן מאז 1965. סופיה לבשה את היהלום המסורתי אשר נמצא בידי בית איזנבורג, ובמהלך הארוחה החליפה אותו בנזר עשוי יהלומים ופלטינה אשר נמצא בידי בית הוהנצולרן מאז 1905 ונענד באופן מסורתי על ידי נסיכת הכתר. לאחר הטקס נערכה קבלת פנים בארמון סנסוסי, אשר נבנה בידי פרידריך הגדול - אחד מאבות אבותיו של גאורג פרידריך. סופיה הגיעה אל המקום ברולס-רויס נהוגה בידי אביה, ולאחר החתונה הזוג עזב את הארמון במרכבה רתומה לסוסים.
חרף העובדה שבית הוהנצולרן הוא פרוטסטנטי, סופיה היא קתולית, ולפיכך הטקס הונחה בידי שני כמרים. בריטניה, בלגיה, הולנד, ליכטנשטיין, לוקסמבורג, שוודיה וירדן שלחו נציגים מבתי המלוכה שלהן לאירוע, ונכחו בו גם איזבל, דוכסית ברגנזה, מרגרטה, נסיכת רומניה ומריה ולדימירובנה, הנסיכה הגדולה של רוסיה. בסך הכל הופיעו נציגים מכ-60 בתי מלוכה מרחבי העולם. שגריר ישראל בגרמניה יורם בן-זאב נכח גם הוא.
משפחתה
בשנת 2011 נישאה סופיה לגאורג פרידריך, נסיך פרוסיה, בנם של לואי פרדיננד, נסיך פרוסיה ודונאטה, רוזנת קסטל-רידנהאוזן, ויש להם 4 ילדים:
נדב לויתן
נדב לויתן (21 באפריל 1943 – 10 בינואר 2010) היה סופר, פזמונאי, תסריטאי ובמאי קולנוע ישראלי.
תולדות חייו
נולד בקיבוץ כפר מסריק. רוב כתיבתו עוסקת בהווי חיי הקיבוץ.
לאחר שירותו הצבאי עזב את הקיבוץ ולמד באוניברסיטת תל אביב פילוסופיה, ספרות ותיאטרון. בהמשך עבד כעורך בעיתון "מעריב", פרסם שירים וסיפורים, לימד משחק ותולדות התיאטרון ב"בית צבי" ו"ניסן נתיב", שימש עוזר-במאי (בין-השאר להיי קיילוס) ולאחר מכן ביים כמה הצגות בעצמו. כמה מההצגות שביים בראשית שנות ה-70 היו ללהיטים, בהן "השטן ואשת האיכר" ו"אני פשוש" (לפי שירי ע. הלל), והקומדיה "שיר ערש". במקביל ייסד יחד עם מולי שפירא את מחלקת התרבות של גלי צה"ל, ועבד בה כעורך תוכניות תרבות ובידור במשך 7 שנים.
באמצע שנות ה-70 עבר לקולנוע ולטלוויזיה, כאשר כתב וביים שני סרטים קצרים ("אישה בגן" ו"החוצה"). לאחר מכן כתב וביים ברציפות 8 סרטים דוקומנטריים, כולם באורך של כ-50 דקות, עבור רשות השידור ושירות הסרטים הישראלי.
ב-1991 ביים לויתן לטלוויזיה את הסרט "רצח בשבת בבוקר", על פי תסריט של בתיה גור. השתתפו בסרט: ארנון צדוק כמיכאל אוחיון, והשחקנים אבנר חזקיהו, גילת אנקורי, צופית גרנט, מילי אביטל, דן תורן ואחרים. הסרט שודר בשני הפרקים בתחילת שנת 1992 ב.
בשנת 2006 זכה בפרס אופיר על מפעל חיים.
על עבודתו כתב בני מר: "הטבעיות היא סגנונו המובהק ביותר, ובשיריו הוא נשאר יומיומי ומתרחק ככל האפשר מחגיגיות."
משפחתו
לוויתן היה גרוש פעמיים (בגיל 23 הוא התגרש מאשתו הראשונה יהודית לוסטיג לה היה נשוי שנתיים, אשתו השנייה הייתה השחקנית מיכל נדיבי לה היה נשוי שבע שנים).